Joacim Jonsson: – Rosenborg har vært suverene

Jesper Mathisen: – Tror RBK følger nøye med på Moldes kamper

TOPPSCOREREN: Alexander Søderlund har satt ballen i nettet 13 ganger i årets Tippeliga. Rosenborg-spissen, som her jubler for mål mot Molde i juni, kan være i ferd med å skyte laget til seriegull. Foto:Ned Alley,NTB Scanpix

Mener Tippeligaen allerede er avgjort

Kun én gang de siste seks sesongene har laget som ledet Tippeligaen halvveis misset seriegullet. Det kommer ikke til å skje Rosenborg, mener Joacim Jonsson.

Øyvind Knoph Askeland

Oppdatert 20. mai 2016

Artikkelen er over fem år gammel

– Jeg tror Rosenborg vinner Tippeligaen. Tapet mot Bodø/Glimt var en glipp fra et lag som har vært suverene denne sesongen. Men Rosenborg har ikke en veldig bred stall og er avhengige av å få inn et stopperalternativ med Tore Reginiussen ute og Stefan Strandberg borte, sier Cmores fotballekspert Joacim Jonsson.

Får Kåre ny kontrakt? Rosenborgs trenerplan

Med 15 kamper spilt og 15 kamper igjen av 2015-sesongen, har Rosenborg tre poeng ned til Stabæk på andreplass.

Siden Tippeligaen ble utvidet til 16 lag i 2009, har ligalederen midtveis, med unntak av Strømsgodset som ble nummer to i 2012, vunnet seriegullet.

Skulle kjøpe Sané: Derfor ble handelen stoppet

• 2009: Rosenborg ledet med syv poeng på Molde etter 15 kamper. Vant med 13 på samme lag.

• 2010: Rosenborg ledet med tre poeng på Tromsø halvveis. Vant syv poeng foran Vålerenga.

• 2011: Molde var tre poeng foran Tromsø midtveis. Tok seriegullet fem poeng foran nordlendingene.

• 2012: Strømsgodset var hele fire poeng foran Molde etter 15 kamper denne sesongen. Molde kom tilbake og tok gullet fire poeng foran drammenserne.

• 2013: Strømsgodset var poenget foran Rosenborg etter halvspilt Tippeliga. Ved sesongslutt hadde laget fortsatt ett poeng på RBK.

• 2014: Fra Molde på tabelltopp til Strømsgodset på andreplass, skilte det hele seks poeng etter 15 kamper. Molde var 11 poeng foran Rosenborg i november.

Søndag gikk Rosenborg på en sjelden smell borte mot Bodø/Glimt. Hjemmelaget fikk et tidlig mål og holdt unna mot ligalederne. Dermed står trønderne med to tap i Tippeligaen 2015. Det første kom mot Mjøndalen 12. mai.

Les også: Mjøndalen snudde 0-2 til 3-2 mot Rosenborg

Artikkelen fortsetter under bildet.

HOLDER PÅ ROSENBORG: Cmore-ekspert Joacim Jonsson. Foto:Svein Ove Ekornesvåg,NTB Scanpix

Spår kamp mellom Molde og Rosenborg

Selv om Stabæk og Vålerenga ligger på plassene bak Rosenborg, mener tidligere Start-spiller Jesper Mathisen at det er Molde laget først og fremst må se opp før. Tor Ole Skulleruds utvalgte er åtte poeng bak Rosenborg på fjerdeplass.

– Det blir et løp mellom Molde og Rosenborg. Jeg tror ikke de andre lagene kommer til å holde ut. Derfor tror jeg også Rosenborg følger nøye med på Molde nå, sier Mathisen til VG.

Rosenborg i Europa: Vil ha RBK-trøkket tilbake

TV 2s fotballekspert er enig med Jonsson at alt ligger i Rosenborgs hender før den andre halvdelen av Tippeligaen 2015.

– Ja, de er soleklare favoritter og er i en flott posisjon. I tillegg jakter de også forsterkninger. Når de får det, har de en stall som er god nok til å vinne, sier Mathisen, som utdyper:

– Rosenborg er veldig stabile, solide og har nøkkelspillere i god form. Jeg er ikke bekymret for dem. Samtidig er de avhengig av at Pål André Helland er mer frisk enn skadet. Han er deres viktigste spiller.

Artikkelen fortsetter under bildet.

GULLKAMP: Jesper Mathisen tror Molde vil gi Rosenborg kamp om Tippeliga-gullet. Foto:Petter Emil Wikøren,VG

– Han er viktigere enn folk tror

Helland er på vei tilbake fra lyseskaden han har slitt med i noen uker, men sto over da Rosenborg tapte for Bodø/Glimt. Trolig spiller han i Europa League-kvalifiseringen mot Vikingur torsdag eller mot Odd i Tippeligaen søndag.

Og med Kåre Ingebrigtsen som trener, en mann Rosenborg ønsker å beholde like lenge som Nils Arne Eggen, ser det lyst ut i Trondheim. 2015 kan bli året der ligagullet returnerer til byen, etter fire års turné i Molde og Drammen.

– Men det overrasker meg at Rosenborg har tapt mot Bodø og Mjøndalen, de to lagene som kanskje ble regnet som dårligst før sesongen. Men det betyr en del at Helland er ute. Han er viktigere enn folk tror. Når spillet ikke flyter og motstanderne legger seg lavt, trenger Rosenborg enkeltspillere som kan skape ubalanse, sier Joacim Jonsson.

Publisert: 07.07.15 kl. 11:35 Oppdatert: 20.05.16 kl. 01:45